《代上时相生辰》
宋代·陈棣

中兴事业耀无前，明圣相逢运半千。
尽纳有生归礼乐，全提鸿化入陶甄。
八风自转成天籁，五纬更调祚有年。
体物形容劳颂笔，浪云无象岂其然。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。